মতিউর রহমান মল্লিক (১ মার্চ ১৯৫৪ - ১২ আগস্ট ২০১০) হলেন একজন বাংলাদেশি কবি, সাহিত্যিক, সংগীত শিল্পী, সুরকার ও গীতিকার। তিনি বাংলাদেশ সংস্কৃতি কেন্দ্রের নির্বাহী পরিচালক ছিলেন। যিনি ইসলামি ধারায় অসংখ্য গান ও কবিতা রচনা করেছেন। তার সবচেয়ে বিখ্যাত কবিতার মধ্যে একটি সময় অন্যতম। তাকে অনেকেই সবুজ জমিনের কবি, মানবতার কবি ও মরমী কবি বলে থাকেন।কবি মতিউর মল্লিক ছিলেন কালজয়ী প্রতিভা: বিচারপতি রউফ  বাংলানিউজ২৪  জন্ম ও প্রাথমিক জীবন  মতিউর রহমান মল্লিক ১৯৫৪ সালের ১ মার্চ বাগেরহাট জেলার সদর উপজেলার বারুইপাড়া গ্রামে জন্মগ্রহণ করেন। তার পিতা মুন্সি কায়েম উদ্দিন মল্লিক স্থানীয় জারীগানের দলের জন্য গান লিখতেন। তৎকালীন রেডিওতে কবি ফররুখ আহমদ যে সাহিত্য আসর পরিচালনা করতেন সেই আসরে মল্লিকের বড় ভাই কবিতা আবৃত্তি করেছিলেন। পিতা মাতার সান্নিধ্যে থেকে তিনি গানের প্রাথমিক জীবন শুরু করেন। প্রাথমিক জীবনে রেডিওতে গান শুনে শুনে গান লেখা শুরু করেন। তখনকার তার প্রায় সকল গানই ছিল প্রেমের গান। পরবর্তীতে ইসলামি আদর্শে প্রভাবিত হয়ে ইসলামি ধারায় গান লেখা শুরু করেন।  মল্লিক বারুইপাড়া সিদ্দীকিয়া সিনিয়র মাদ্রাসায় প্রাথমিক শিক্ষা সমাপ্ত করেন। এরপর বাগেরহাট পিসি কলেজ থেকে উচ্চ মাধ্যমিক এবং জগন্নাথ কলেজ (বর্তমানে জগন্নাথ বিশ্ববিদ্যালয়) থেকে বাংলা ভাষা ও সাহিত্যে স্নাতকোত্তর সম্পন্ন করেন। ছাত্রজীবনে তিনি বাংলাদেশ ইসলামী ছাত্রশিবিরের সঙ্গে যুক্ত ছিলেন   কর্মজীবন কর্মজীবনে কবি মতিউর রহমান মল্লিক সাপ্তাহিক সোনার বাংলা পত্রিকার সাহিত্য সম্পাদক, ‘বিপরীত উচ্চারণ’ সাহিত্য সংকলনও সম্পাদনা করেছেন, মাসিক কলম পত্রিকার সম্পাদক এবং মৃত্যুর পূর্ব পর্যন্ত তিনি বাংলাদেশ সংস্কৃতি কেন্দ্রের নির্বাহী পরিচালক ছিলেন।   রাজনৈতিক জীবন   তিনি ছাত্র জীবনে তৎকালীন জগন্নাথ কলেজ শাখার ১৯৭৭-১৯৭৮ সেশনে বাংলাদেশ ইসলামী ছাত্রশিবিরের সভাপতির দায়িত্ব পালন করেছেন।  সাংস্কৃতিক জীবন মতিউর রহমান মল্লিক বাংলাদেশের ইসলামি গানের একজন বিখ্যাত কণ্ঠশিল্পী। তিনি শৈশব থেকেই বিভিন্ন ধরনের সংগঠন গড়ে তুলতে থাকেন। ১৯৭৮ সালে ঢাকায় সমমনা সাংস্কৃতিক কর্মীদের নিয়ে গড়ে তোলেন ঐতিহ্যবাহী সাংস্কৃতিক সংগঠন সাইমুম শিল্পীগোষ্ঠী। তারপর একে একে তার অনুপ্রেরণায় বাংলাদেশের শহর, নগর, গ্রাম, গঞ্জ, স্কুল, কলেজ, বিশ্ববিদ্যালয় ও মাদ্রাসায় গড়ে ওঠে একই ধারার অসংখ্য সাংস্কৃতিক সংগঠন। শুধু তাই নয়, পশ্চিমবঙ্গ, আসামসহ বিশ্বের যেখানেই বাংলা-ভাষাভাষী মুসলমান রয়েছে সেখানেই গড়ে উঠেছে একই ধারার বহু সাংস্কৃতিক সংগঠন।   জনপ্রিয় কিছু গান    তোমার সৃষ্টি যদি হয় এত সুন্দর  টিক টিক টিক টিক যে ঘড়িটা  রাসুল আমার ভালবাসা  পৃথিবী আমার আসল ঠিকানা নয়  এলো কে কাবার ধারে  সে কোন বন্ধু বলো  আম্মা বলেন ঘর ছেড়ে তুই  এ আকাশ মেঘে ঢাকা রবে না  কথায় কাজে মিল দাও আমার  এসো গাই আল্লাহ নামের গান  হঠাৎ করে জীবন দেওয়া খুব সহজ  আয় কে যাবি সঙ্গে আমার  গান শোনাতে পারি  আন্দোলন সে জীবনের অন্য নাম  যদি কেউ বুঝে থাকো  এত শহিদ রক্ত ঢালে  ধৈর্য ধারণ করার শক্তি দাও  যা কিছু করতে চাও  এখানে কি কেউ নেই  ঘন দুর্যোগ পথে দুর্ভোগ  এই দূর্যোগে এই দূর্ভোগে আজ  চলো চলো চলো মুজাহিদ  একজন মুজাহিদ কখনও বসে থাকে না  সাহসের সাথে কিছু স্বপ্ন জড়াও  সংগঠন কে ভালবাসি আমি  কার কতটা ঈমান আছে  জিন্দাবাদ জিন্দাবাদ বীর মুজাহিদ জিন্দাবাদ  আমার গানের ভাষা জীবনের সাথে যেন  কোন সাহসে চাও নেভাতে অগ্নিগিরি বল  দৃষ্টি তোমার খুলে রাখো  রোদের ভিতর ইলশে গুড়ি  হে খোদা মোর হৃদয় হতে  এই দুটি চোখ দিয়েছ বলে  না হয় হলো মন শুকনো কোন মরুভূমি  আমাকে যখন কেউ প্রশ্ন করে  কি হবে হতাশ হয়ে  উত্তাপে উজ্জ্বল রক্তিম সময়ে  জিহাদ করতে চাই আমি  সারা বাংলার গ্রামে গঞ্জে  এই গুনাহগার প্রভু  মনটাকে কাজ দিন  রাতের আঁধার কেটে কেটে  এছাড়া আরও অসংখ্য জনপ্রিয় গানের অমর সৃষ্টির শিল্পী তিনি।  প্রকাশিত গ্রন্থ ও অন্যান্য তার লেখা প্রকাশিত বিভিন্ন গ্রন্থ: নীষন্ন পাখির নীড়ে (কাব্যগ্রন্থ):আত্ম প্রকাশন সুর-শিহরণ (ইসলামি গানের বই) যত গান গেয়েছি (ইসলামি গানের সঙ্কলন) ঝংকার (গানের বই) আবর্তিত তৃণলতা (কাব্যগ্রন্থ) মোনালিসা প্রকাশন  তোমার ভাষার তীক্ষ্ন ছোরা (কাব্যগ্রন্থ) বাংলা সাহিত্য পরিষদ অনবরত বৃক্ষের গান (কাব্যগ্রন্থ) মোনালিসা প্রকাশন চিত্রল প্রজাপতি (কাব্যগ্রন্থ) প্রফেসর’স পাবলিকেশন্স নির্বাচিত প্রবন্ধ (প্রবন্ধের বই) রঙিন মেঘের পালকি (ছোটদের ছড়ার বই) জ্ঞান বিতরণী প্রতীতি এক (ইসলামি গানের ক্যাসেট)  প্রতীতি দুই (ইসলামি গানের ক্যাসেট)  প্রাণের ভিতরে প্রাণ (গীতিকাব্য) উল্লেখযোগ্য।   অনুবাদক হিসেবে তার রয়েছে ব্যাপক জনপ্রিয়তা। পাহাড়ি এক লড়াকু নামে আফগান মুজাহিদদের অমর কীর্তিকলাপ তার বিখ্যাত অনুবাদ উপন্যাস যা কিশোর কণ্ঠ'র পাঠকরা মন উজার করে পড়তেন নিয়মিত। মহানায়ক (উপন্যাস) ছাড়াও হযরত আলী ও আল্লামা ইকবালের মতো বিশ্বখ্যাত মুসলিম কবিদের কবিতাও অনুবাদ করেছেন তিনি।  স্বীকৃতি সাহিত্যকর্মে অসাধারণ অবদানের জন্য তিনি বহু পুরস্কার ও সম্মাননায় ভূষিত হয়েছেন। কবি মতিউর রহমানের প্রাপ্ত উল্লেখযোগ্য পুরস্কার ও সম্মাননা:  সাহিত্য পুরস্কার : সবুজ-মিতালী সংঘ, বারুইপাড়া, বাগেরহাট  স্বর্ণপদক : জাতীয় সাহিত্য পরিষদ, ঢাকা  সাহিত্য পদক : কলমসেনা সাহিত্য পুরস্কার, ঢাকা  সাহিত্য পদক : লক্ষ্মীপুর সাহিত্য সংসদ  সাহিত্য পদক : রাঙামাটি সাহিত্য পরিষদ, পার্বত্য চট্টগ্রাম  সাহিত্য পদক : খানজাহান আলী শিল্পীগোষ্ঠী, বাগেরহাট  সাহিত্য পদক : সাহিত্য সংস্কৃতি পরিষদ  সাহিত্য পুরস্কার : সমন্বিত সাংস্কৃতিক সংসদ, বাগেরহাট  প্যারিস সাহিত্য পুরস্কার : বাংলা সাহিত্য ও সংস্কৃতি পরিষদ, ফ্রান্স  বায়তুশ শরফ সাহিত্য পুরস্কার : বায়তুশ শরফ আঞ্জুমানে ইত্তেহাদ বাংলাদেশ, চট্টগ্রাম  ইসলামী সংস্কৃতি পুরস্কার : ইসলামী সমাজকল্যাণ পরিষদ, চট্টগ্রাম  সাহিত্য পুরস্কার : বাংলা সাহিত্য পরিষদ, ফ্রান্স।  কিশোর কণ্ঠ সাহিত্য পুরস্কার।  মৃত্যু মতিউর রহমান মল্লিক ১২ আগস্ট ২০১০ সালে বুধবার দিবাগত রাত ১২:৪৫-এ রাজধানীর স্কয়ার হাসপাতালে মৃত্যুবরণ করেন। তিনি দীর্ঘদিন ধরে কিডনী সমস্যায় ভুগছিলেন।  আরও দেখুন  সাইমুম শিল্পীগোষ্ঠী  আসাদ বিন হাফিজ  আল মাহমুদ সবুজ-মিতালী সংঘ   তথ্যসূত্র    বহিঃসংযোগ   বিষয়শ্রেণী:১৯৫০-এ জন্ম বিষয়শ্রেণী:২০১০-এ মৃত্যু বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:২০শ শতাব্দীর পুরুষ লেখক বিষয়শ্রেণী:বাংলাদেশী পুরুষ কবি